แนะสอย 30 หุ้นลงลึก-ฝรั่งไล่ซื้อ อานิสงส์เลื่อนเก็บภาษีหุ้น
เปิดโผ 30 หุ้นลุ้นรีบาวด์ รับเลื่อนเก็บภาษีหุ้น เน้นราคาลงลึก-ต่างชาติซื้อสะสม นำทีมเด่น JMT-IVL-KBANK-SCGP-ADVANC-HMPRO-KBANK-CBG-KCE 
เปิดโผ 30 หุ้นลุ้นรีบาวด์ รับเลื่อนเก็บภาษีหุ้น เน้นราคาลงลึก-ต่างชาติซื้อสะสม นำทีมเด่น JMT-IVL-KBANK-SCGP-ADVANC-HMPRO-KBANK-CBG-KCE
3 มี.ค. 2566

“ข่าวหุ้นธุรกิจออนไลน์” ทำการสำรวจและรวบรวมข้อมูลกลุ่มหุ้นที่น่าลงทุนจากกรณีการเลื่อนเก็บภาษีหุ้น หลังวานนี้ นายอาคม เติมพิทยาไพสิฐ รมว.คลัง เปิดเผยว่า สำนักงานเลขาคณะรัฐมนตรี(ครม.) ได้ส่งคืนร่าง พ.ร.ฎ.ออกตามความในประมวลรัษฎากร ว่าด้วยการลดอัตราภาษีธุรกิจเฉพาะและกำหนดกิจการที่ได้รับยกเว้นภาษีธุรกิจเฉพาะ ฉบับที่… พ.ศ…หรือการจัดเก็บภาษีธุรกิจเฉพาะจากการขายหลักทรัพย์ในตลาดหลักทรัพย์ (ภาษีขายหุ้น) กลับมายังกระทรวงการคลังเพื่อทบทวน เนื่องจากสภาธุรกิจตลาดทุนไทยได้ส่งหนังสือคัดค้าน  ซึ่งอาจทำให้ต้องเลื่อนการประกาศบังคับใช้ภาษีขายหุ้นออกไปก่อน
ด้านบริษัทหลักทรัพย์ เอเซีย พลัส จำกัด ระบุในบทวิเคราะห์วันนี้(3มี.ค.66) ว่า ความกังวลการเก็บภาษีฝั่งขายหุ้นเป็นส่วนหนึ่งที่กดดัน มูลค่าซื้อขายเฉลี่ยต่อวันของ SET Index ในช่วง 2 เดือนแรกของปี 66 (ม.ค.-ก.พ.66) เหลือเพียง 6.5 หมื่นล้านบาทต่อวัน และลดลงแรง 27% เมื่อเทียบกับมูลค่าซื้อขายเฉลี่ยต่อวันของ SET Index ในช่วงเดียวกันของปี 65 ซึ่งอยู่ที่ 8.9 หมื่นล้านบาท Volume ตลาดหายไป
โดยฝ่ายวิจัย ASPS อีกทั้งยังเห็นฟันด์โฟลว์ (Fund Flow) ต่างชาติไหลออกจากตลาดหุ้นไทยกว่า 2.8 หมื่นล้านบาท (ตั้งแต่ต้นปี) โดยเฉพาะช่วงใกล้วันเก็บภาษีหุ้นเข้ามาอย่าง เดือน ก.พ. 66 ต่างชาติขายหุ้นไทย 4.3 หมื่นล้านบาท ซึ่งทำให้ค่าเงินบาทอ่อนค่าแรงในเดือนที่ผ่านมากว่า 6% อยู่ที่ระดับ 34.50- 35.00 บาท/เหรียญฯ และหากเทียบมูลค่าซื้อขายเฉลี่ยต่อวันปีนี้กับปีที่แล้ว ออกแต่ละรายนักลงทุน พบว่า ต่างชาติเป็นนักลงทุนที่มีมูลค่าซื้อขายต่อวันมากสุด (สัดส่วนเกือบ 50%) ซึ่งมีมูลค่าลดลงจาก 3.59 หมื่นล้านบาท/วัน ในปี 65 มาอยู่ที่ 3.26 หมื่นล้านบาท/วัน
ทั้งนี้หากมีการเลื่อนเก็บภาษีหุ้นออกไปตามข่าว จะช่วยหนุนสภาพคล่องตลาดกลับมาคึกคัก มากขึ้น รวมถึง Fund Flow ต่างชาติที่เป็นผู้ซื้อขายสูงสุดอันดับ 1 กลับมาซื้อหุ้นไทยมาก ขึ้นเช่นกัน ดังนั้นฝ่ายวิจัยฯ จึงทำการคัดกรองหุ้นเด่นรับกระแสเลื่อนเก็บภาษีขายหุ้น ที่มี โอกาส Outperform ตลาด 2 ชุด คือ
1.หุ้นที่มีสภาพคล่องสูง (Turnover ตั้งแต่ต้นปีมากกว่า 10%) และราคาย่อตัวลงมาจนน่าสะสม (อัตราผลตอบแทนน้อยกว่า 0) อย่าง JMT, JMART, GUNKUL, BANPU, SINGER, TIDLOR, CK, MTC, CPF, BAM, ONEE, COM7, IVL, CPALL, THANI, AAV, BGRIM, KBANK, SCGP, SJWD แนะนำ JMT, IVL, KBANK, SCGP หุ้นลงลึกตั้งแต่ต้นปีถึงปัจจุบันมูลค่าซื้อขายคึกคัก

2.หุ้นที่ต่างชาติซื้อสะสม (ตั้งแต่ต้นปีถึงปัจจุบัน) และราคาหุ้นปีนี้ยังปรับตัวขึ้นน้อย อย่าง CK, KCE, HMPRO, ADVANC, CBG, RS, KBANK, SINGER, BH, CHG, SPALI, TISCO แนะนำ ADVANC, HMPRO, KBANK, CBG, KCE หุ้นผลตอบแทนตั้งแต่ต้นปีถึงปัจจุบันขึ้นน้อย ต่างชาติซื้อสะสมต่อเนื่อง

สรุปประเด็นเลื่อนภาษีขายหุ้นออกไปน่าจะช่วยทำให้ตลาดหุ้นไทยกลับมาคึกคักอีกครั้ง และน่าจะได้แรงหนุนจากนักลงทุนต่างชาติกลับเข้ามาหลังจากเดือน ก.พ. ขายสุทธิออกไปกว่า 4.3 หมื่นล้านบาท อีกทั้ง SET ในบริเวณใกล้ๆ1,610 จุด ยังเป็นโซน น่าสะสม แนะนำหุ้นเด่นรับเลื่อนเก็บภาษีขายหุ้นทั้ง 2 ชุด คาดมีโอกาส Outperform ตลาดได้